Румяна Каменска-Донкова
Безсънно

chitanka.info

Стреснати трепват от допир нечакан

будни стихове.

Питат ли те или зов са към някой,

който вика ме.

Може би споменът просто ме връща

към сегашното,

всякакви грешки животът поглъща,

и най-страшните.

Жадно летяло е моето време

пред годините.

Нищо не искам назад да си взема,

то е минало.

Сплита съдбата житейските тайни

в странни сънища.

Нищо не мога напред да узная,

то е бъдеще.

Само тревожната власт ми остава

на надеждата.

Може би нещо все пак ще поправя

поне в днешното.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.